10.+Arviointi

Oppilaanohjauksessa käytetään hyväksi monenlaista tieto- ja viestintätekniikan materiaalia, jota on saatavissa verkosta. Tämä tuli olettamuksen mukaan selvästi esille, kun haastattelin oppilaanohjaajia. Tekstin yhteydessä luettelin melko runsaasti WWW-osoitteita. Niiden avulla olen halunnut tuoda esille otsikoiden mukaisesti aihepiireittäin keskitettyä tietoa, josta oppilaanohjaajat voivat olla kiinnostuneita oppilaanohjauksen kiireiden keskellä (vrt. ohjattavien oppilaiden lukumäärät). Haastatteluissa käytin muun muassa seuraavia kysymyksiä, joihin oppilaanohjaajat vastasivat:

1. Millaista verkossa olevaa tieto- ja viestintätekniikan materiaalia käytän hyödyksi oppilaanohjauksen tavoitteisiin pyrittäessä?

2. Millaista verkossa olevaa tieto- ja viestintätekniikan materiaalia oppilaat näyttävät osaavan käyttää hyväkseen oppilaanohjauksen kannalta?

Haastattelin myös oppilaita TVT-lisätiedon saamiseksi (ks. edellinen kysymys 2). Tämä on perusteltua, sillä koulun oppilaanohjaus on tarkoitettu juuri heitä varten. Tiedustelin haastatteluissa oppilailta esimerkiksi sitä, miten hyvin koulussa ja kotona tietokone on heitä auttanut ammatinvalintaa ja jatko-opintoja koskevan tiedon saannissa. Kun vertaan oppilaiden ja oppilaanohjaajien antamia vastauksia, ne ovat yhdensuuntaisia toisiinsa nähden. Oppilaanohjauksen kehittämisellä on tarkoitus vaikuttaa siihen, että oppilaat hakeutuisivat koulutuksen piiriin ja estettäisiin samalla syrjäytymiseen joutumasta.

Oppilaanohjaajat ovat verkostoituneet keskenään ja välittävät toisilleen tietoa, jota tarvitaan oppilaanohjauksen tavoitteisiin pyrittäessä. He käyttävät hyväkseen muun muassa verkkokursseja. Eräs verkkokurssi tukee eritoten oppilaanohjausta ja sen tavoitteita eli "Opiskelu, työelämä ja ammatinvalinta", joka on kiinnostanut myös tämän TVT-projektityön kirjoittajaa (vrt aikaisemmin mainittu koulutuskokeilu). Kyseinen opetusteema sisältää niitä asioita, joita oppilaanohjaaja käsittelee käytännön opetustyössään. Mitä tulee kurssin sisältöön, se antaa kuvan keskeisistä asioista, joita opiskelija joutuu omalla kohdallaan pohtimaan. Kurssissa esitetään lukuisia ammatteja / ammattikuvauksia, joihin opiskelija voi perehtyä. Kurssi ei anna kuitenkaan hänelle valmiita ratkaisuja ammatin suhteen. Opiskelijan on itse tehtävä ammattiaan koskevia päätöksiä käyttämällä hyväksi esimerkiksi kurssissa esitettyjä osioita, jotka mittaavat lahjakkuutta (vrt. lukio-opinnot). Kurssissa esitetään myös työelämään kuuluvia asioita, muun muassa työetiikkaa sivuavia kysymyksiä. Kiinnostavia kurssin sisältöjä ovat ne, jotka käsittelevät tasa-arvoisuutta työelämässä ja koulutuksessa (vrt. tyttöjen ja poikien ammattisidonnaisuus). Yrittäjyyden opetussisältöjä ei ole unohdettu kurssin opetustarjonnassa. Verkkokurssia varten on käytössä oppikirja ja sen ohessa opettajan aineisto. Kurssin opiskelu lähtee johdonmukaisesti toiveammatin määrittelystä. Kun opiskelija on suorittanut kurssin, hänellä on ehkä sen jälkeen parempi kuva koulutustavoitteistaan ja siitä, mikä olisi hänelle sopiva ammatti. Oppilaanohjauksen järjestämistä on myös mietittävä, miten esimerkiksi lukioissa saadaan kasvavan erityisopetuksen tarve tyydytetyksi. Tutkimukset ja käytännön havainnot osoittavat, että monilla opiskelijoilla on lukivaikeuksia ja puutteita opiskelutaidoissa ja kognitiivisissa taidoissa. Sopivien verkkokurssien ja erilaisten työskentelytapojen avulla voidaan vaikuttaa myönteisesti opiskeltavien asioihin omaksumiseen ja puutteiden korjaantumiseen.

Linkkejä oppilaanohjausta varten: [|https://isoverkosto.moodle.fi] http://www.mol.fi/avo/ http://www.opintoluotsi.fi/ http://www.koulutusnetti.fi/ http://tievie.oulu.fi/verkkopedagogiikka/luku_5/verkko-oppimisen_taidot.htm http://www.oph.fi/SubPage.asp?path=1,443,25825 http://www.virtuopo.net/suomi/ http://www.virtuopo.net/suomi/ammatinvalinta/terveys_ja_ammatinvalinta.html http://www.ijkk.fi/boost/Employment_B/Employment%202.2.html http://www.opettaja.fi/pls/portal/docs/PAGE/OPETTAJALEHTI_EPAPER_PG/2007_42/page18.htm